ΠΑΝΕΠΙΣΤΗΜΙΟ ΘΕΣΣΑΛΙΑΣ

ΤΜΗΜΑ ΙΣΤΟΡΙΑΣ, ΑΡΧΑΙΟΛΟΓΙΑΣ ΚΑΙ ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ

Εαρινό εξάμηνο 2019

Αρχαίες ελληνικές οικοδομικές επιγραφές [ΑΡ2681: Γ.Α. Λώλος]

Το corpus των αρχαίων ελληνικών επιγραφών περιλαμβάνει δεκάδες κείμενα που αφορούν οικοδομικές εργασίες, από την ίδρυση ολόκληρων πόλεων έως την κατασκευή μικρών τεχνικών έργων. Οι περισσότερες και σημαντικότερες σχετικές επιγραφές προέρχονται από μεγάλα ιερά της αρχαιότητας (Ακρόπολη Αθηνών, ιερά του Απόλλωνα στους Δελφούς, στη Δήλο και στα Δίδυμα της Μιλήτου, Ασκληπιείο της Επιδαύρου, Ιερό της Δήμητρας στην Ελευσίνα κ.α.) και ρίχνουν άπλετο φως στις διαδικασίες κατασκευής, συντήρησης και λειτουργίας των μνημείων. Πολλά από τα κτίρια που αναφέρονται στις επιγραφές αυτές έχουν ανασκαφεί και κατά συνέπεια μας παρέχουν τη δυνατότητα αντιπαραβολής της πληροφορίας του κειμένου με τα σωζόμενα κατάλοιπα. Αυτή την άσκηση θα κληθούν να κάνουν οι συμμετέχοντες του μαθήματος, δουλεύοντας κατ’ ιδίαν αλλά και σε μικρές ομάδες, για μια σειρά κτιρίων και οικοδομικών έργων (Ερέχθειο στην Ακρόπολη των Αθηνών, ναός του Απόλλωνα και γυμνάσιο των Δελφών, ναός του Ασκληπιού και Θόλος της Επιδαύρου, ναός του Βασιλείου Διός στη Λιβαδειά, ναός του Απόλλωνα στα Δίδυμα της Μιλήτου, Τελεστήριο της Ελευσίνας κ.α.) αλλά και άλλων έργων, όπως είναι τα Μακρά Τείχη των Αθηνών, η σκευοθήκη του Φίλωνα στον Πειραιά κ.α. Το σεμινάριο περιλαμβάνει εκπαιδευτική επίσκεψη στο Επιγραφικό Μουσείο στην Αθήνα όπου οι συμμετέχοντες θα έχουν την ευκαιρία να «μυηθούν» στην επιγραφική από το επιστημονικό προσωπικό του Μουσείου.

Η αξιολόγηση των φοιτητών θα βασιστεί στη συμμετοχή κατά τη διάρκεια του εξαμήνου με μία ή δύο προφορικές παρουσιάσεις (50%) και στη γραπτή εργασία στο τέλος του εξαμήνου (50%)

**ΘΕΜΑΤΑ**

Εισαγωγή στις οικοδομικές επιγραφές

Πολεοδομικά θέματα

1. Ο αστυνομικός νόμος της Περγάμου (*OGIS* 483)
2. Ψήφισμα της Κολοφώνος για την ενοποίηση της παλαιάς και της νέας πόλης (Meritt 1935, 359-72, no. I)

Οικοδομικές εργασίες σε ιερά

1. Απολογισμοί της κατασκευής του Ερεχθείου (IG I3 474-476)
2. Κατασκευή του ναού του Ασκληπιού στην Επίδαυρο (IG IV2 102)
3. Απολογισμοί της κατασκευής της θόλου στο Ασκληπιείο της Επιδαύρου (IG IV2 103).
4. Απολογισμός για οικοδομικές εργασίες στο Ασκληπιείο της Επιδαύρου (*IG* IV2 1, 114, *SEG* XlI 298, *IG* IV2 1, 110; Kritzas-Prignitz 2016).
5. Κατάλογοι των ναοποιών των Δελφών του 4ου αι. π.Χ. (*CID* II **31**, **34**, **56**, 59, **62**)
6. Ανάθεση έργων στο ιερό των Δελφών για τα Πύθια του 346 π.Χ. (CID II 139)
7. Ανάθεση για την κατασκευή του ναού του Διός Βασιλέως στην Λιβαδειά (IG VII **3073**-6­)
8. Προδιαγραφές για την ανέγερση ιωνικού κτιρίου στο ιερό της Δήλου (IG II2 1678)
9. Απολογισμοί των ιεροποιών του Απόλλωνα στη Δήλο (IG XI 2, 161 A)
10. Απολογισμοί της κατασκευής του ναού του Απόλλωνα στα Δίδυμα της Μιλήτου (*IDidyma* 84-86)
11. Σύμβαση για την κατασκευή μιας στοάς στο ιερό της Ελευσίνας (ΙG II2 1682)
12. Προδιαγραφές για την κατασκευή του προστώου στο Τελεστήριο της Ελευσίνας (*IG* II2 1666 & 1675)
13. Προδιαγραφές για την κατασκευή βάθρων τριπόδων (IG II2 1665)
14. Προδιαγραφές για την επισκευή της κρήνης και των λουτρώνων στο Αμφιάρειο του Ωρωπού (Πετράκος 1997, αρ. 290)
15. Προδιαγραφές για την κατασκευή ενός υπονόμου στο Αμφιάρειο του Ωρωπού (IG VII 4255)

Αμυντικά έργα

1. Προδιαγραφές για την επισκευή των Μακρών Τειχών των Αθηνών στα 307/6 π.Χ. (IG II2 463).
2. Ψήφισμα σχετικό με τα τείχη της Σκοτούσσας στη Θεσσαλία (Missailidou-Despotidou 1993, SEG XLIII 311)

Άλλα τεχνικά έργα

1. Προδιαγραφές για την κατασκευή της Σκευοθήκης του Φίλωνα στον Πειραιά (IG II2 1668)
2. Ψήφισμα σχετικό με εγγυοβελτιωτικά έργα στην Ερέτρια (IG XII 9, 191)

**Βιβλιογραφία**

Attic Inscriptions Online: [www.atticinscriptions.com](http://www.atticinscriptions.com)

Burford, A. 1969. *The Greek Temple Builders at Epidauros*, Liverpool.

*CID* : Corpus des inscriptions de Delphes

*Dictionnaire méthodique de l'architecture grecque et romaine* (3 τόμοι, 1985, 1992, 1998)

Guarducci, M. 2008. *Η ελληνική επιγραφική, από τις απαρχές έως την ύστερη ρωμαϊκή περίοδο*, Αθήνα.

Hellmann, Μ.-C. 1999. *Choix d’inscriptions architecturales grecques, traduites et commentées*, Lyon.

*IDidyma*: Α. Rehm, *Didyma II : Die Inschriften* (Berlin 1958)

*IG* : Inscriptiones Graecae

Kritzas, Ch., S. Prignitz 2016. “A building inscription from Epidauros, IG IV2 1, 114, SEG XLI 298, IG IV2 1, 110,” *AE* 2016, 1-41.

Maier, F. 1959. *Griechische Mauerbauinschriften*, Heidelberg.

Meritt, B. 1935. “Inscriptions of Colophon,” *AJPh* 56 (1935), 358–397.

Missailidou-Despotidou, V. 1993. "A Hellenistic Inscription from Skotoussa (Thessaly) and the Fortifications of the City," *BSA* 88, 187-217.

*OGIS* : W. Dittenberger, *Orientis Graeci Inscriptiones Selectae* (Leipzig 1903-1905)

Ορλάνδος, Α. 1994. *Τα υλικά δομής των αρχαίων Ελλήνων και οι τρόποι εφαρμογής αυτών κατά τους συγγραφείς, τας επιγραφάς και τα μνημεία*, Αθήνα (2η έκδοση)

Ορλάνδος, Α., Ι. Τραυλός. 1986. *Λεξικόν αρχαίων αρχιτεκτονικών όρων*, Αθήνα.

Πετράκος, Β. 1997. *Οι επιγραφές του 'Ωρωπού*, Αθήνα.

**PHI: Packard Humanities Institute : searchable greek inscriptions**

[**https://inscriptions.packhum.org/**](https://inscriptions.packhum.org/)

Scranton, R. L. "Greek Architectural Inscriptions as Documents," *Harvard Library*

*Bulletin* 14 (1960), 159-182.

*SEG*:  Supplementum Epigraphicum Graecum

Τανούλας, Τ. 2005. «Η οικοδομική τέχνη των αρχαίων ελληνικών ναών,» *Αρχαιολογία και Τέχνες* 95, 12-20.

Woodhead, A.G. 2009. *Η μελέτη των ελληνικών επιγραφών*, Αθήνα.